เสนอสินเชื่อทางออนไลน์ไม่หมู ซีไอเอ็มบีรับอัดงบมหาศาล
นายอดิศร เสริมชัยวงศ์ รองกรรมการผู้จัดการใหญ่ ธุรกิจรายย่อย ธนาคารซีไอเอ็มบีไทย จำกัด (มหาชน) เปิดเผยว่า ปัจจุบันช่องทางการเสนอขายผลิตภัณฑ์มีผลกระทบต่อการเติบโตของสินเชื่อ เนื่องจากพฤติกรรมของผู้บริโภคเปลี่ยนไป มีการรับรู้ข้อมูลผ่านสื่อโซเชียลมากขึ้น ทำให้ธนาคารต้องใช้ช่องทางออนไลน์เสนอผลิตภัณฑ์ จากเดิมใช้พนักงานเสนอขายผลิตภัณฑ์ผ่านทางโทรศัพท์ ส่งผลให้งบการทำการตลาดเพิ่มเป็น 30-40 ล้านบาท จากเดิมไม่ถึง 10 ล้านบาท,ทั้งนี้สินเชื่อรายย่อยในปีนี้ธนาคารตั้งเป้าเติบโตไว้ที่ 10% ในช่วงครึ่งปีแรกเติบโตแล้ว 5-6% แบ่งเป็นสินเชื่อบ้านเติบโต 3% และแนวโน้มครึ่งปีหลังมีแนวโน้มเติบโตดี โดยเดือน มิ.ย. ปล่อยกู้ไปแล้ว 2,000 ล้านบาท จากปกติปล่อยกู้เดือนละ 1,200 ล้านบาท โดยเฉพาะคอนโดมิเนียมตามแนวรถไฟฟ้ายังมีความต้องการจากลูกค้า สินเชื่อรถยนต์มือสอง สินเชื่อรถจักรยานยนต์ยังเติบโตดี มีเพียงสินเชื่อบุคคลที่ทรงตัว เป็นผลจากเกณฑ์ควบคุมสินเชื่อของธนาคารแห่งประเทศไทย (ธปท.) ทำให้ธนาคารต้องไปเน้นตลาดสินเชื่อบุคคลกลุ่มที่มีรายได้ต่อเดือน 30,000 บาทขึ้นไป,กรณีที่ทาง ธปท.กังวลถึงการที่ธนาคารให้สินเชื่อบ้านมากกว่า 90% ของหลักประกันนั้น ในส่วนของธนาคารพิจารณาในเรื่องของความสามารถในการชำระหนี้เป็นหลัก และที่ผ่านมาปล่อยกู้สูงสุด 85-95% ของหลักประกัน แต่หากลูกค้าทำประกันชีวิตและประกันอัคคีภัยสัดส่วนต่อหลักประกันอาจสูงถึง 100% นอกจากนี้ในส่วนของลูกค้าเงินฝากธนาคารได้ให้ความสำคัญด้านการลงทุน โดยแนะนำให้ลูกค้ากระจายการลงทุน และการฝากเงินเป็นสกุลเงินต่างๆ เพื่อสร้างผลตอบแทนให้มั่นคงมากขึ้น.
นายอดิศร เสริมชัยวงศ์ รองกรรมการผู้จัดการใหญ่ ธุรกิจรายย่อย ธนาคารซีไอเอ็มบี ไทย จำกัด (มหาชน) เปิดเผยว่า ปัจจุบันช่องทางการเสนอขายผลิตภัณฑ์มีผลกระทบต่อการเติบโตของสินเชื่อ
อดิศร เสริมชัยวงศ์,ตลาดสินเชื่อ,ธปท.,ซีไอเอ็มบีไทย,สินเชื่อบ้าน